PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2010/ZK/3/1/030	Bratislava 20. 05. 2010	

Protimonopolný úrad Slovenskej republiky, odbor koncentrácií v správnom konaní číslo 0012/OK/2010 začatom dňa 31. 03. 2010 na základe oznámenia koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov prostredníctvom splnomocneného právneho zástupcu JUDr. Vladimíra Ivanča, advokáta, so sídlom Hlavné námestie 5, 811 01 Bratislava, vo veci koncentrácie podnikateľov ALEZIA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.471-2, NAUSAA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.468-5, SIAMA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.466-9 a  ŽDB GROUP a. s., so sídlom Bohumín, Bezručova 300, 735 93, Česká republika, IČO: 268 77 091, BONATRANS GROUP, a. s., so sídlom Bohumín, Revoluční 1234, 735 94, Česká republika, IČO: 274 38 678 a KOVOSVIT, a. s., so sídlom Sezimovo Ústí II, náměstí Tomáše Bati 419, 391 02, Česká republika, IČO: 000 09 415,

r o z h o d o l

na základe § 32 ods. 2 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že konanie vo veci koncentrácie spočívajúcej v nadobudnutí nepriamej spoločnej kontroly podnikateľmi ALEZIA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.471-2, NAUSAA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.468-5, SIAMA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.466-9 prostredníctvom spoločnosti BONATRANS GROUP HOLDING Limited, so sídlom Old Bakery Street 171, VLT 1455, Valletta, Malta nad podnikmi podnikateľov ŽDB GROUP a. s., so sídlom Bohumín, Bezručova 300, 735 93, Česká republika, IČO: 268 77 091, BONATRANS GROUP, a. s., so sídlom Bohumín, Revoluční 1234, 735 94, Česká republika, IČO: 274 38 678 a KOVOSVIT, a. s., so sídlom Sezimovo Ústí II, náměstí Tomáše Bati 419, 391 02, Česká republika, IČO: 000 09 415, na základe Dohody o vysporiadaní, ktorú dňa 28. 04. 2010 uzatvorili spoločnosti VALEA FOUNDATION, so sídlom c/o CURA TREUINSTITUT, Städtle 36, 9490 Vaduz, Lichtenštajnské kniežatstvo, reg. č.: FL-0002.286.140-2, ALEZIA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.471-2, NAUSAA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.468-5, SIAMA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.466-9, KKCG Industry B.V., Strawinskylaan 927, 1077 XX Amsterdam, Holandsko, reg. č. 27271144  a Bonatrans Group Holding Limited, so sídlom 171 Old Bakery Street, Valletta VLT 1455, Malta, reg. Č. C 491 89 z a s t a v u j e, pretože dôvod na konanie nebol daný.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo listom, zaevidovaným úradom pod číslom 1225/2010 dňa 31. 03. 2010, doručené oznámenie koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom spoločnosti ALEZIA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.471-2 (ďalej len „ALEZIA“), NAUSAA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.468-5 (ďalej len „NAUSAA“) a SIAMA FOUNDATION, so sídlom c/o Fundationsanstalt, Heiligkreuz 6, 9490 Vaduz, Lichtenštajnské kniežatstvo, reg. č.: FL-0002.291.466-9 (ďalej len „SIAMA“) prostredníctvom splnomocneného právneho zástupcu JUDr. Vladimíra Ivanča, advokáta, so sídlom Hlavné námestie 5, 811 01 Bratislava (ďalej len „právny zástupca“) oznamujú koncentráciu spočívajúcu v nadobudnutí nepriamej spoločnej kontroly prostredníctvom spoločnosti BONATRANS GROUP HOLDING Limited, so sídlom Old Bakery Street 171, VLT 1455, Valletta, Malta (ďalej len „BGH“) nad podnikmi podnikateľov ŽDB GROUP a. s., so sídlom Bohumín, Bezručova 300, 735 93, Česká republika, IČO: 268 77 091 (ďalej len „ŽDB“), BONATRANS GROUP, a. s., so sídlom Bohumín, Revoluční 1234, 735 94, Česká republika, IČO: 274 38 678 (ďalej len „BONATRANS“) a KOVOSVIT, a. s., so sídlom Sezimovo Ústí II, náměstí Tomáše Bati 419, 391 02, Česká republika, IČO: 000 09 415 (ďalej len „KOVOSVIT“), pričom štruktúra tejto transakcie je uvedená v Predbežnom pláne vysporiadania, ktorý dňa 24. 03. 2010 uzatvorili spoločnosti VALEA FOUNDATION, so sídlom c/o CURA TREUINSTITUT, Städtle 36, 9490 Vaduz, Lichtenštajnské kniežatstvo, reg. č.: FL-0002.286.140-2 (ďalej len „VALEA“), ALEZIA, NAUSAA a SIAMA (ďalej len „Predbežný plán vysporiadania“).

2.	Oznamovatelia koncentrácie prostredníctvom právneho zástupcu doplnili doručené oznámenie koncentrácie listom zaevidovaným pod číslom 1252/2010 dňa 01. 04. 2010 a listom zaevidovaným pod číslom 1396/2010 dňa 13. 04. 2010.

3.	Podľa § 10 ods. 10 zákona oznámenie o koncentrácii možno úradu podať aj pred uzavretím zmluvy alebo pred tým, než nastane iná právna skutočnosť zakladajúca zlúčenie, splynutie, získanie kontroly alebo vytvorenie spoločného podniku za predpokladu, že výsledkom bude koncentrácia, ktorá podlieha kontrole úradu podľa § 10 ods. 1 zákona. Takéto oznámenie musí okrem náležitostí podľa § 10 ods. 12 zákona obsahovať aj písomné odôvodnenie a písomné podklady osvedčujúce skutočnosti podstatné pre koncentráciu.

4.	Dňa 31. 03. 2010 sa podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo 0012/OK/2010, o čom úrad upovedomil oznamovateľov koncentrácie ako účastníkov predmetného správneho konania listom číslo 1459/PMÚ SR/2010 dňa 16. 04. 2010.

5.	Vzhľadom na to, že oznámenie predmetnej koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“), úrad listom číslo 1459/PMÚ SR/2010 zo dňa 16. 04. 2010 vyzval oznamovateľov koncentrácie na doplnenie predmetného oznámenia koncentrácie a súčasne ich upovedomil, že lehota na vydanie rozhodnutia podľa § 11 zákona nezačala plynúť.

6.	Oznamovatelia koncentrácie doplnili chýbajúce informácie a podklady podľa § 10 ods. 12 zákona a Vyhlášky listom zaevidovaným úradom pod číslom 1644/2010 dňa 29. 04. 2010, listom zaevidovaným pod číslom 1657/2010 dňa 30. 04. 2010, listom zaevidovaným pod číslom 1695/2010 dňa 04. 05. 2010, listom zaevidovaným pod číslom 1714/2010 dňa 05. 05. 2010 a listom zaevidovaným pod číslom 1770/2010 dňa 10. 05. 2010.

7.	Pri posudzovaní oznámenia koncentrácie podľa § 10 ods. 10 zákona úrad skúma, či zrejmým výsledkom tohto zámeru bude koncentrácia, pričom skúma skutočnosť, či podnikatelia majú navrhnutý presný plán transakcie. Oznámenie koncentrácie podľa § 10 ods. 10 zákona musí obsahovať písomné odôvodnenie a písomné podklady osvedčujúce skutočnosti podstatné pre koncentráciu, ktorými podnikatelia ubezpečia úrad o svojom spoločnom zámere uskutočniť navrhovanú koncentráciu a ktorými preukážu úradu, že ich plán navrhovanej koncentrácie je dostatočne konkrétny, pričom výsledkom tohto zámeru bude koncentrácia, ktorá podlieha kontrole úradu.

8.	Úrad teda v prvom kroku skúmal, či predmetné oznámenie koncentrácie podľa § 10 ods. 10 zákona obsahuje všetky skutočnosti podstatné pre koncentráciu. Vzhľadom na to, že predložený Predbežný plán vysporiadania nepredstavoval presný plán navrhovanej transakcie, ktorý by bol dostatočne konkrétny, a na základe ktorého by úrad mohol vyhodnotiť, že výsledkom navrhovanej transakcie bude koncentrácia, ktorá podlieha kontrole úradu, úrad nepovažoval oznámenie zámeru koncentrácie na základe uzatvorenia Predbežného plánu vysporiadania za zámer koncentrácie, ktorý je možné oznámiť podľa § 10 ods. 10 zákona a posúdiť ako koncentráciu. 

9.	Účastníci konania doplnili odôvodnenie zámeru oznámenej koncentrácie a ako prílohu predložili Dododu o vysporiadaní uzavretú dňa 28. 04. 2010 medzi Valea Foundation, Alezia Foundation, Siama Foundation, Nausaa Foundation, KKCG Industry B.V., Strawinskylaan 927, 1077 XX Amsterdam, Holandsko, reg. č. 27271144 a Bonatrans Group Holding Limited (ďalej len „Dohoda o vysporiadaní“), ktorá doplnila a upresnila oznámenú transakciu. 

10.	Po preskúmaní doplnených podkladov a informácií, v ktorých oznamovatelia koncentrácie upresnili parametre plánovanej transakcie, úrad dospel k záveru, že v uvedenom prípade bolo doručené odôvodnenie a písomné podklady osvedčujúce skutočnosti podstatné pre koncentráciu, ktorými oznamovatelia koncentrácie preukázali úradu, že ich plán navrhovanej koncentrácie je dostatočne konkrétny, pričom výsledkom tohto zámeru bude koncentrácia, ktorá podlieha kontrole úradu.

11.	Podľa § 9 ods. 7 zákona ustanovenia zákona, týkajúce sa koncentrácie okrem § 10 ods. 9 zákona, sa vzťahujú aj na zámer koncentrácie oznámený úradu podľa § 10 ods. 10 zákona.

12.	Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 3 319 eur bol uhradený dňa 01. 04. 2010.

13.	Z podkladov a informácií, ktoré boli úradu predložené v predmetnom správnom konaní vyplynuli nasledujúce skutočnosti:

I.	Podnikatelia

14.	Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

a.	ALEZIA

15.	ALEZIA je nadácia, ktorá bola založená podľa právneho poriadku Lichtenštajnského kniežatstva. Informácia o majiteľovi tejto nadácie bola označená za predmet obchodného tajomstva a je súčasťou spisového materiálu.
 
16.	Predmetom činnosti nadácie ALEZIA je rozdeľovať prostriedky konkrétnym jednotlivcom, aby mohli hradiť svoje náklady na výchovu a vzdelanie alebo zabezpečenie svojich životných potrieb. 

17.	ALEZIA je vlastníkom majetkových podielov v spoločnosti KKCG Holding Limited, so sídlom 48 Themistokli Dervi Avenue, Centennial Building, Office 701, 1066 Nicosia, Cyprus, reg. č. HE 18297 (ďalej len „KKCG Holding“), ktorá je materskou spoločnosťou viacerých spoločností (ďalej len „skupina KKCG“). Z oznámenia koncentrácie vyplýva, že na základe hlasovacích práv má ALEZIA možnosť vykonávať spoločnú kontrolu s nadáciami VALEA, NAUSAA a SIAMA v spoločnostiach patriacich do skupiny KKCG. Zoznam spoločností, patriacich do skupiny KKCG bol označený za predmet obchodného tajomstva a je súčasťou spisového materiálu.

18.	Spoločnosti patriace do skupiny KKCG pôsobia podľa oznámenia koncentrácie v oblasti cestovného ruchu, vydávania ekonomických periodík, prenájmu nehnuteľností, plynárenského a ropného priemyslu.

19.	Z vyššie uvedených skutočností vyplýva, že ALEZIA je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

b.	NAUSAA

20.	NAUSAA je nadácia, ktorá bola založená podľa právneho poriadku Lichtenštajnského kniežatstva. Informácia o majiteľovi tejto nadácie bola označená za predmet obchodného tajomstva a je súčasťou spisového materiálu.
 
21.	Predmetom činnosti nadácie NAUSAA je rozdeľovať prostriedky konkrétnym jednotlivcom, aby mohli hradiť svoje náklady na výchovu a vzdelanie alebo zabezpečenie svojich životných potrieb. 

22.	NAUSAA je vlastníkom majetkových podielov v spoločnosti KKCG Holding, ktorá je materskou spoločnosťou skupiny KKCG. Z oznámenia koncentrácie vyplýva, že na základe hlasovacích práv má NAUSAA možnosť vykonávať spoločnú kontrolu s VALEA, ALEZIA a SIAMA v spoločnostiach patriacich do skupiny KKCG. Zoznam spoločností, patriacich do skupiny KKCG bol označený za predmet obchodného tajomstva a je súčasťou spisového materiálu.

23.	Spoločnosti patriace do skupiny KKCG pôsobia podľa oznámenia koncentrácie v oblasti cestovného ruchu, vydávania ekonomických periodík, prenájmu nehnuteľností, plynárenského a ropného priemyslu.

24.	Z vyššie uvedených skutočností vyplýva, že NAUSAA je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

c.	SIAMA

25.	SIAMA je nadácia, ktorá bola založená podľa právneho poriadku Lichtenštajnského kniežatstva. Informácia o majiteľovi tejto nadácie bola označená za predmet obchodného tajomstva a je súčasťou spisového materiálu.
 
26.	Predmetom činnosti nadácie SIAMA je rozdeľovať prostriedky konkrétnym jednotlivcom, aby mohli hradiť svoje náklady na výchovu a vzdelanie alebo zabezpečenie svojich životných potrieb. 

27.	SIAMA je vlastníkom majetkových podielov v spoločnosti KKCG Holding, ktorá je materskou spoločnosťou skupiny KKCG. Z oznámenia koncentrácie vyplýva, že na základe hlasovacích práv má SIAMA možnosť vykonávať spoločnú kontrolu s nadáciami VALEA, ALEZIA a NAUSAA v spoločnostiach patriacich do skupiny KKCG. Zoznam spoločností, patriacich do skupiny KKCG bol označený za predmet obchodného tajomstva a je súčasťou spisového materiálu.

28.	Spoločnosti patriace do skupiny KKCG pôsobia podľa oznámenia koncentrácie v oblasti cestovného ruchu, vydávania ekonomických periodík, prenájmu nehnuteľností, plynárenského a ropného priemyslu.

29.	Z vyššie uvedených skutočností vyplýva, že SIAMA je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

d.	ŽDB 

30.	Spoločnosť ŽDB je akciová spoločnosť, ktorá bola založená v súlade s právnym poriadkom Českej republiky.

31.	V súčasnosti je spoločnosť ŽDB súčasťou skupiny KKCG, ktorú vlastnia nadácie VALEA, ALEZIA, NAUSAA a SIAMA.

32.	Predmetom činnosti spoločnosti ŽDB je pôsobenie v odvetví výroby veľkých a malých kotlov, radiátorov a komerčných odliatkov, valcových tyčí, špeciálnych tyčí, ingotov, plotových systémov, nízko-uhlíkových ťahaných drôtov, vysoko-uhlíkových drôtov, kovových tkanín. Marginálne ŽDB pôsobí v energetike a doprave.

33.	Spoločnosť ŽDB vlastní majetkové podiely v nasledovných spoločnostiach:
•	AZ FIN servis, s. r. o., so sídlom Bezručova č. 300, 735 93 Bohumín, Česká republika, ktorá pôsobí v oblasti strojárenstva, lakovania plechových a hliníkových dielov.
•	Exportní průmyslová, a. s., so sídlom Žitná 1578/52, 12000 Praha 2, Česká republika. Podľa oznámenia koncentrácie je táto spoločnosť je v konkurze.
•	VIAPOL Spólka z o.o.. Z oznámenia koncentrácie vyplýva, že táto spoločnosť je v likvidácii a nevykonáva žiadnu činnosť.

34.	Z vyššie uvedených skutočností vyplýva, že spoločnosť ŽDB je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

e.	BONATRANS

35.	Spoločnosť BONATRANS je akciová spoločnosť, ktorá bola založená v súlade s právnym poriadkom Českej republiky. 

36.	V súčasnosti je spoločnosť BONATRANS súčasťou skupiny KKCG, ktorú vlastnia nadácie VALEA, ALEZIA, NAUSAA a SIAMA.

37.	Predmetom činnosti spoločnosti BONATRANS je vývoj, výroba a servis železničných kolies, dvojkolies, podvozkov a ich častí.

38.	Spoločnosť BONATRANS vlastní majetkové podiely v spoločnosti:
•	ZB-BONASTEEL, a. s., so sídlom Bezručova 300, 735 93 Bohumín, Česká republika, ktorá pôsobí v oblasti prenájmu nehnuteľností.

39.	Z vyššie uvedených skutočností vyplýva, že spoločnosť BONATRANS je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

f.	KOVOSVIT

40.	Spoločnosť KOVOSVIT je akciová spoločnosť, ktorá bola založená v súlade s právnym poriadkom Českej republiky.

41.	V súčasnosti je spoločnosť KOVOSVIT súčasťou skupiny KKCG, ktorú vlastnia nadácie VALEA, ALEZIA, NAUSAA a SIAMA.

42.	Spoločnosť KOVOSVIT pôsobí prostredníctvom spoločností, ktoré kontroluje, v oblasti výroby a vývoja obrábacích strojov (najmä pre automobilový, energetický, letecký a strojárenský priemysel).

43.	Spoločnosť KOVOSVIT je majiteľom nasledovných spoločností:
•	KOVOSVIT MAS, a. s., so sídlom náměstí Tomáše Bati 419, 391 02 Sezimovo Ústí II, Česká republika, ktorá pôsobí v oblasti výroby a vývoja obrábacích strojov,
•	KOVOSVIT MAS Polska Sp. z o.o., so sídlom 62-025 Kostrzyn Wielkopolski k./Poznania, u. Polna 1a, Poľsko, ktorá je dcérskou spoločnosťou KOVOSVIT MAS, a. s. a zaoberá sa predajom výrobkov spoločnosti KOVOSVIT MAS, a. s. v Poľsku.

44.	Z vyššie uvedených skutočností vyplýva, že spoločnosť KOVOSVIT je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

II.	Koncentrácia podliehajúca kontrole úradu

45.	Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

46.	Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

47.	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

48.	Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

49.	Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu. 

50.	Na základe podkladov a informácií v oznámení koncentrácie je cieľom predmetnej transakcie reštrukturalizácia skupiny KKCG, ku ktorej dôjde na základe Predbežného plánu vysporiadania, ktorý bol doplnený a upresnený ustanoveniami v Dohode o vysporiadaní

51.	Z predložených podkladov a informácií úrad zistil, že v dôsledku oznámenej transakcie spoločnosť BGH  nadobudne 100 %-ný majetkový podiel v spoločnosti KOVOSVIT a v spoločnosti BONATRANS, pričom na spoločnosť BONATRANS bude v rámci oznámenej transakcie prevedený 100 %-ný majetkový podiel v spoločnosti ŽDB. 

52.	V oznámení koncentrácie je uvedené, že majiteľmi spoločnosti BGH sú nadácie ALEZIA, NAUSAA a SIAMA, ktoré vykonávajú nad spoločnosťou BGH spoločnú kontrolu a prostredníctvom ktorej budú po uskutočnení predmetnej transakcie vykonávať nepriamu spoločnú kontrolu aj nad podnikmi podnikateľov ŽDB, BONATRANS a KOVOSVIT. 

53.	Súčasťou danej transakcie je aj prevod akcií, ktoré v súčasnosti vlastnia nadácie ALEZIA, NAUSAA a SIAMA v spoločnosti KKCG Holding a nad ktorou podľa oznámenia koncentrácie vykonávajú spolu s nadáciou VALEA spoločnú kontrolu. Po uskutočnení posudzovanej transakcie tak nebudú nadácie ALEZIA, NAUSAA a SIAMA vlastniť v spoločnosti KKCG Holding žiadne majetkové podiely a teda po uskutočnení posudzovanej transakcie nebudú nadácie ALEZIA, NAUSAA a SIAMA vykonávať kontrolu nad spoločnosťou KKCG Holding.

54.	Vzhľadom na to, že po uskutočnení predmetnej transakcie nebudú nadácie ALEZIA, NAUSAA a SIAMA vykonávať kontrolu nad spoločnosťou KKCG Holding, pri vyčísľovaní ich celosvetového celkového obratu ako aj celkového obratu dosiahnutého na území Slovenskej republiky za uzavreté účtovné obdobie predchádzajúce vzniku koncentrácie sa táto zmena zohľadní a do celkových obratov, ktoré dosiahli nadácie ALEZIA, NAUSAA a SIAMA sa nebude započítavať obrat dosiahnutý spoločnosťami zo skupiny KKCG. 

55.	V dôsledku vyššie uvedeného ALEZIA, NAUSAA a SIAMA nedosiahli celosvetový celkový obrat ako ani celkový obrat na území Slovenskej republiky stanovený v § 10 ods. 1 zákona. Zároveň ani spoločnosti BONATRANS a KOVOSVIT, jednotlivo ako ani spoločne s obratmi nadácií ALEZIA, NAUSAA a SIAMA, neprekročili celosvetové celkové obraty ako ani celkové obraty na území Slovenskej republiky stanovené v § 10 ods. 1 zákona.

56.	Vzhľadom na to, že v prípade oznámenej koncentrácie nie sú splnené obratové kritériá podľa § 10 ods. 1 zákona, úrad dospel k záveru, že oznámená koncentrácia nepodlieha kontrole úradu podľa § 10 ods. 1 písm. a) ani podľa § 10 ods. 1 písm. b) zákona. 

57.	Vzhľadom na to, že oznamovatelia koncentrácie označili presnú výšku celkových obratov vyššie uvedených spoločností za predmet obchodného tajomstva, úrad tieto údaje v rozhodnutí neuvádza a sú súčasťou spisového materiálu.

58.	Vzhľadom na to, že v prípade oznámenej koncentrácie, úrad dospel k vyššie uvedenému záveru, úrad v predmetnom prípade vo vzťahu ku kontrole pre účely tohto rozhodnutia vychádzal z podkladov a informácií predložených v oznámení koncentrácie. 

59.	Podľa § 32 ods. 2 písm. c) zákona úrad zastaví konanie rozhodnutím, ak dôvod na konanie nebol daný alebo odpadol.

60.	Úrad listom číslo 1902/PMÚ SR/2010 zo dňa 18. 05. 2010 podal oznamovateľom koncentrácie informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ich, aby sa vyjadrili k predmetným skutočnostiam. 

61.	Oznamovatelia koncentrácie sa k predmetnej výzve vyjadrili listom zaevidovaným úradom pod číslom 1934/2010 dňa 19. 05. 2010, v ktorom uviedli námietku vo vzťahu k časti predmetnej výzvy týkajúcej sa kontroly podnikateľov ALEZIA, NAUSAA a SIAMA v spoločnosti KKCG Holding, ktorá bola zohľadnená v tomto rozhodnutí. S výnimkou predmetnej námietky zároveň uviedli, že voči záverom úradu vyjadreným v predmetnom liste, k spôsobu jeho zistenia a k záverom uvedeným vo výzve úradu nemajú výhrady a nenavrhujú doplnenie. 

62.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Emília Babiaková
	riaditeľka odboru koncentrácií

Rozhodnutie sa doručuje:

JUDr. Vladimír Ivančo
advokát
Hlavné námestie 5
811 01 Bratislava